Секторот за инспекциски надзор во областа на социјалната заштита и заштита на децата при Министерството за труд и социјална политика, преку Виш инспектор за социјална заштита Томислав Цветковски со службена легитимација број 0004 и Инспектор за социјална заштита Мијалче Стојанов со службена легитимација број 0005, изврши контролен инспекциски надзор над субјектот на инспекциски надзор ЈУ Меѓуопштински центар за социјална работа Радовиш, со седиште на ул,, 22 Октомври,, бб, Радовиш, застапуван од Директорот Александар Филев и со Записник ИП1 број 16-01 од 20.05.2024 година ја утврди фактичката состојба и врз основа на член 338 од Законот за социјалната заштита („Службен весник на Република Северна Македонија,, број 104/2019, 146/2019, 275/2019, 302/2020, 311/2020, 163/2021, 294/2021, 99/2022,236/2022 и 65/2023) го донесе следното

**Р Е Ш Е Н И Е**

Се изрекува ОПОМЕНА на Александар Филев Директор на ЈУ Меѓуопштински центар за социјална работа Радовиш (во натамошниот текст: Центарот), одговорнo лицe на Центарот, за да ги отстрани констатираните неправилности утврдени со записник број 16-01 од 20.05.2024 година, односно да постапи во целост по определените инспекциски мерки под точка 4 и 7 од решението ИП1 бр. 16-01 од 18.01.2024 година**:**

 1.Центарот, за лицето ставено под старателство Н.Н, да бара од старателот Б. С. старателскиот извештај што го поднесува еднаш годишно, да биде сеопфатен, да содржи износ на редовните и вонредните приходи во извештајниот период, состојбата на имотот на денот на поднесување на извештајот, да достави податоци за управување и располагање со имотот на лицето под старателство и за сите приходи и расходи на лицето под старателство во изминатата година, како и за крајната состојба на неговиот имот (податоци за комунални трошоци на месечно ниво, месечен износ на парични надоместоци и други приходи и расходи), за да може да се утврди состојбата со имотот и работата на старателот, општата здравствена состојба, ако боледувало опис и траење на болеста опис на својата работа, согласно со член 151 од Законот за семејството.

 **Рокот за извршување на изречената инспекциска мерка изнесува 10 дена по приемот на решението и постојано**

 2. Центарот, во предметот број УП1 08-986/2022 на Н.Н лице ставено под старателство, да ја утврди целосно и правилно имотната состојба, односно да обезбеди доказ од надлежните институции за износот на парични средства на трансакциска сметка, да донесе решение да се изврши попис и процена на имотот, да именува комисија која ќе го врши пописот и проценката на имотот на лицето под старателство и со записник на старателот да го предаде имотот на управување, согласно со член 143 од Законот за семејството.

 **Рокот за извршување на изречената инспекциска мерка изнесува 10 дена од приемот на решението и постојано**

 3.Раководното или друго овластено лице во установата за социјалната заштита е должен веднаш по истекот на рокот за извршување на инспекциските мерки, а најдоцна во рок од три дена писмено да ги извести инспекторите дали се извршени инспекциските мерки, согласно член 334 став 4 од Законот.

 Жалбата изјавена против ова решение, не го одлага неговото извршување.

 **О б р а з л о ж е н и е**

 Секторот за инспекциски надзор во областа на социјалната заштита и заштита на децата при Министерството за труд и социјална политика, врз основа на член 322 и 329 став 1 алинеја 2 од Законот за социјалната заштита, преку Виш инспектор за социјална заштита Томислав Цветковски со службена легитимација број 0004 и Инспектор за социјална заштита Мијалче Стојанов со службена легитимација број 0005, изврши контролен инспекциски надзор над субјектот на инспекциски надзор ЈУ Меѓуопштински центар за социјална работа Радовиш, со седиште на ул,, 22 Октомври,, бб, Радовиш, во поглед на спроведување на Законот за социјалната заштита („Службен весник на РСМ” број 104/19, 146/19, 275/19,302/2020, 311/2020, 163/2021, 294/2021, 99/2022, 236/2022 и 65/2023) Законот за семејство („Службен весник на Република Македонија” број 80/92, 09/96, 38/2004, 33/2006, 84/2008, 67/2010, 156/2010, 39/2012, 44/2012, 38/2014, 115/2014, 150/2015 и ,,Службен весник на РСМ,, број 53/2021 и 199/2023 ), подзаконските, општите, поединечните и други акти донесени врз нивна основа, со цел да се утврди постапувањето на Центарот по Решение број ИП1 16-01 од 18.01.2024 година за отстранување на недостатоците и неправилностите, констатирани на записник број ИП1 16-16-01 од 11.01.2024 година, во постапка за ставање под старателство на малолетни лица без родителска грижа, старателство над лица на кои им е одземена или ограничена деловната способност, старател за посебен случај и преземање на потребните мерки за остварување на целите на стрателството.

 Инспекторите за социјална заштита по извршен редовен инспекциски надзор на ден 10.01.2024 година над субјектот на инспекцискиот надзор ЈУ Меѓуопштински центар за социјална работа Радовиш, во постапка за ставање под старателство на малолетни лица без родителска грижа, старателство над лица на кои им е одземена или ограничена деловната способност, старател за посебен случај и преземање на потребните мерки за остварување на целите на стрателството, за отстранување на недостатоците и неправилностите констатирани на записник број ИП1 16-16-01 од 11.01.2024 година, донесоа решение број ИП1 16-01 од 18.01.2024 година, со кое се определени мерки и рокови за постапување.

На ден 17.05.2024 година инспекторите извршија контролен инспекциски надзор и притоа е утврдено дека Центарот во целост не постапил по решението бр. ИП1 16-01 од 18.01.2024 година, односно не постапил по определената мерка под точка 4 и 7 од цитираното решението на инспекторите за социјална заштита, со што е сторен прекршок по член 350-а став 1 алинеја 1 од Законот за социјалната заштита -,,не постапи по решението за отстранување на констатираните недостатоци и неправилности во определениот рок (член 338 став 1 алинеја 1 и 2 од овој закон),,

 Имено, инспекторите при контролниот инспекциски надзор утврдија дека делумно е постапено по определената мерка под точка 4 од решението број ИП1 16-01 од 18.01.2024 година, односно се утврди дека Центарот од старателот Б.С. не обезбедил сеопфатен старателски извештај за 2023 година за Н.Н лице ставено под старателство, а во целост не е постапено по определената мерка под точка 7 од истото решение, односно од увид во предметот на Н.Н., констатирано e дека Центарот нема водено постапка, односно нема донесено решение да се изврши попис и процена на имотот на лицето ставено под старателство, не именувал комисија која ќе го врши пописот и проценката на имотот и на старателот со записник не го предал имотот на управување и располагање.

Согласно член 76 став 2 од Законот за инспекциски надзор („Службен весник на Република Северна Македонија,, број 102/2019), ,,непостапувањето односно делумното постапување по инспекциски акт, претставува основа за примена на инспекциска мерка во согласност со закон,,.

Согласно член 336 став 1 од Законот за социјалната заштита ,,доколку при вршење на инспекциски надзор, овластениот инспектор утврди дека е сторен прекршок од членовите 350, 350-а став 1 алинеја 1, 3, 5 и 6 и став 2 алинеи 1, 2 и 4, 350-б, 351, 352, 353 и 354 од овој закон, овластениот инспектор со решение изрекува опомена и определува рок во кој субјектот на инспекциски надзор е должен да ги отстрани неправилностите и недостатоците утврдени на записник.

Врз основа горенаведеното и утврдената фактичка состојба при контролниот инспекциски надзор, се донесе решение како во диспозитивот.

 Жалбата не го задржува извршувањето на решението согласно член 340 став 2 од Законот.

**Правна поука:** против ова решение може да се изјави жалба до Државната комисија за одлучување во втор степен од областа на инспекцискиот надзор и прекршочната постапка во рок од 15 дена од денот на приемот на решението.

Подносителот на жалба плаќа административна такса за жалба во износ од 250,00 денари.

Решено во Секторот за инспекциски надзор во областа на социјалната заштита и заштита на децата при Министерство за труд и социјална политика под ИП1 број 16-01 од 28.05.2024 година .

 Инспектори за социјална заштита:

 Виш инспектор-Томислав Цветковски

 Инспектор - Мијалче Стојанов